Luís Borges è um konxedu modelo ki ta vivi na Portugal, dje foi konsideradu komu um di kes 37 midjor modelo de mundu. Onti na um reportagem pa SIC (tilivison portugues) è konta si historia ki è vivi pamodi si mae ki è caboverdiana abandonal. È konta modi ki è ultrapassa es difikuldade.
Ku lagua na odju Luís Borges lembra kel ki è passa kantu el era pikinoti è fla ma si mae largal na um penson kantu è tinha 2 mes. È fla ma apesar de kel ki è passa, gosi el è feliz.
È abandonado e tambe è konta ma alguen ki krial ka tratal dretu.
“Nha progenitora, n ka ta txomal mae pamodi el ka é mae, è largan num quarto de um penson, è bai kumpra droga pa è konsumi e polícia pol prezu pamodi è papia ku policia mal. N ba para na (orfanato) Santa Casa pamodi è nega leban pa Cabo Verde“
Luìs xplika na entrevista pa SIC.
Dipos de sai de prizon si mae mandadu pa Cabo Verde, è dadu opurtunidade pa leba si fidjus, mas è dexas fika na Portugal.
So na 2011, dipos de 21 anu, ki Luís Borges konxi si mae biológiku. Mas segundu Luís konta na entrevista el ku si mae es ka da dretu ku kumpanheru.
Es modelo é casado ku um konxedu cabelereiro portugues, ki txoma Eduardo Beauté e es ta kria djuntu três criança ki es adopta.
Luís Borges ku si marido e ku ses fidjus
kea_Latn kea_Latn kea_Latn kea_Latn pap_Latn kea_Latn kea_Latn kea_Latn kea_Latn